Document ID: 31998D0144

31998D0144
L 042/61
JURNALUL OFÍCIAL AL UNIUNII EUROPENE
DECIZIA COMISIEI
din 3 februarie 1998
de modificare a Deciziei 88/566/CEE a Comisiei de stabilire a listei produselor prevăzute la articolul 3 alineatul (1) al doilea paragraf din Regulamentul (CEE) nr. 1898/87 al Consiliului ca urmare a aderării Austriei, Finlandei și Suediei
(98/144/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1898/87 al Consiliului din 2 iulie 1987 privind protecția denumirilor laptelui și produselor lactate folosite pentru comercializare (1), modificat ultima dată de Actul de aderare a Austriei, Finlandei și Suediei, în special articolul 4 alineatul (2) litera (b),
întrucât Regulamentul (CEE) nr. 1898/87 stabilește principiul conform căruia denumirile „lapte” și „produse lactate” nu pot fi folosite pentru alte produse lactate decât acelea descrise la articolul 2; întrucât, cu titlu de excepție, în conformitate cu articolul 3 alineatul (1) al doilea paragraf din regulamentul menționat anterior, acest principiu nu se aplică denumirilor de produse a căror natură este cunoscută cu exactitate, dat fiind că sunt produse tradiționale și/sau atunci când denumirile sunt utilizate în mod evident pentru a descrie o calitate caracteristică produsului;
întrucât Decizia 88/566/CEE (2) a Comisiei menționează produsele care fac obiectul acestei derogări;
întrucât, în urma aderării Austriei, Finlandei și Suediei la Uniunea Europeană, noile state membre au prezentat listele produselor pe care le consideră conforme, pe teritoriile lor, cu cerințele excepției menționate anterior; întrucât anexa la Decizia 88/566/CEE ar trebui completată prin includerea denumirilor de produse din noile state membre, în limba statelor în cauză, care pot beneficia de această derogare;
întrucât măsurile prevăzute în prezenta decizie sunt conforme cu avizul Comitetului de gestionare a laptelui și produselor lactate,
ADOPTĂ PREZENTA DECIZIE:
Articolul 1
Anexa la Decizia 88/566/CEE se modifică după cum urmează:
1.
produsele menționate la punctul 1 din anexa la prezenta decizie se adaugă la capitolul II;
2.
se adaugă noile capitole X și XI prevăzute la punctul 2 din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 3 februarie 1998.

Labels: 3
17
18
15